Michael Crichton

Michael Crichton (1942–2008) was ’n Amerikaanse skrywer van topverkopers soos The Andromeda Strain, Jurassic Park en Sphere. Talle van sy boeke is verfilm. Hy het ook met die idee vir die TV-program ER vorendag gekom en dit vervaardig. In 1994 word hy die eerste skeppende kunstenaar om gelyktydig met 'n nommer-een TV-program (ER), rolprent (Jurassic Park) en boek (Disclosure) in Amerika te spog.

Lewensloop 
John Michael Crichton is op 23 Oktober 1942 in Chicago gebore. Hy was vyf keer getroud en het 'n dogter uit sy vierde huwelik gehad, asook 'n seun wat na sy dood gebore is.

Crichton het aan die Harvard Mediese Skool studeer en gedurende sy studentejare sy eerste boeke onder die skuilname John Lange en Jeffery Hudson gepubliseer. Sy boek Jurassic Park is in 1993 deur Steven Spielberg verfilm en was wêreldwyd 'n treffer. Van sy ander romans wat later lokprente geword het, is Congo, The Lost World, Rising Sun en Sphere. Hy het ook die Amerikaanse Kongres oor die gevare van wetenskap en politiek toegespreek.

Crichton is op 4 November 2008 in Los Angeles aan kanker oorlede. Hy was 66 jaar oud.

Bibliografie

Fiksie 
 1968 – A Case of Need (onder die skuilnaam Jeffery Hudson)
 1969 – The Andromeda Strain
 1972 – The Terminal Man
 1975 – The Great Train Robbery
 1976 – Eaters of the Dead (verfilm as The 13th Warrior)
 1980 – Congo
 1987 – Sphere
 1990 – Jurassic Park (boek)|Jurassic Park
 1992 – Rising Sun
 1994 – Disclosure
 1995 – The Lost World
 1996 – Airframe
 1999 – Timeline
 2002 – Prey
 2004 – State of Fear
 2006 – Next
 2009 – Pirate Latitudes
 2011 – Micro
 2017 – Dragon Teeth

Nie-fiksie 
 1970 – Five Patients: The Hospital Explained
 1977 – Jasper Johns
 1983 – Electronic Life
 1988 – Travels
 1994 – Jasper Johns (verbeterde uitgawe)

Verwysings

Eksterne skakels 
 Amptelike webbladsy
 

Amerikaanse skrywers
Geboortes in 1942
Sterftes in 2008